ဂေါလိယာနိသုတ်

ဘုရားရှင်သည် ရာဇဂြိုဟ်မြို့တော် ဝေဠုဝန်ကျောင်းတော်၌ သီတင်းသုံးတော်မူစဉ် လျော့ပေါ့သောအကျင့်ရှိသော ဂေါလီယာနိအမည်ရှိသော တောကျောင်းနေ ရဟန်းကို အကြောင်းပြု၍ တောကျောင်းနေရဟန်းတို့ ကျင့်သုံးအပ်သောအကျင့် ၁၈-ပါးကို အရှင်သာရိပုတ္တရာထေရ် အကျယ်ဟောတော်မူသည့်သုတ်။ အရှင်မောဂ္ဂလာန်ထေရ်၏ မေးလျှောက်ချက်အရ ရွာတွင်းနေရဟန်းတို့လည်း ဤအကျင့် ၁၈-ပါးကို ကျင့်အပ်၏-ဟု ဟောတော်မူသည့်သုတ်။ အဋ္ဌကထာ/ဋီကာတို့၌-ယင်းအကျင့်တို့၏အဖွင့်များကို ဖွင့်ဆိုထားပါသည်။ -မ၊၂၊၁၃၃-၇။ မ၊မြန်၊၂၊၁၄၂-၇။ မ၊ဋ္ဌ၊၃၊၁၂၇-၉။ မ၊ဋီ၊၃၊၈၂။ -မဇ္ဈိမနိကာယ၊ မဇ္ဈိမပဏ္ဏာသ။ ၂-ဘိက္ခုဝဂ္ဂ၊ နဝမသုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:မဇ္ဈိမနိကာယ်